**ถนนสายบุญ**

**หลักการและเหตุผล**

การส่งเสริมให้บุคคล ประชาชน หน่วยงาน และองค์กรต่างๆ ร่วมกันตระหนักถึงวันพระและการทำบุญทุกวันพระ กระทำความดีที่จะเป็นแบบอย่างที่ดีของท้องถิ่น ชุมชน ตำบล อำเภอและจังหวัดต่อไป ประชาชนต้องร่วมมือร่วมใจกันปฏิบัติตนให้เป็นประโยชน์แก่สังคมด้วยและการทำบุญเป็นรากฐานแห่งการปฏิบัติดี ทำให้ชีวิตมีสุข จิตใจมีสุข ปลูกฝังดารมีศีลธรรมที่ดีในการดำเนินชีวิต ใช้ธรรมะในการดำเนินชีวิตจะส่งผลให้ชุมชน ท้องถิ่นมีความปรกติสุขต่อไป

กองทุนหลักประกันสุขภาพท้องถิ่นเทศบาลตำบลนาตาลจึงได้เล็งเห็นถึงความสำคัญของการทำบุญและได้จัดทำโครงการถนนสายบุญขึ้นทุกวันพระใหญ่ เพื่อปลูกฝัง สืบสานประเพณีทางศาสนาและวัฒนธรรมที่ดีของท้องถิ่นให้คงไว้และเพื่อเป็นการตระหนักถึงความสำคัญของวันพระ พนักงานเจ้าหน้าที่กองทุนหลักประกันสุขภาพท้องถิ่นเทศบาลตำบลนาตาล หน่วยงานต่างๆ ตลอดจนประชาชนในเขตพื้นที่เทศบาลตำบลนาตาล ได้ร่วมกันทำสิ่งดีมีประโยชน์แก่สังคม เพื่อเป็นรากฐานที่ดีในการดำเนินชีวิตต่อไป

**วัตถุประสงค์**

1. เพื่อส่งเสริมและสนับสนุนให้ประชาชนในพื้นที่เทศบาลตำบลนาตาล รักในการทำบุญและตระหนักถึงความสำคัญของวันพระ
2. เพื่อปลูกจิตสำนึกที่ดีในการทำบุญและเกิดความสามัคคี
3. เพื่อให้ประชาชนในพื้นที่เทศบาลตำบลนาตาลมีส่วนร่วมในการจัดกิจกรรมที่สร้างสรรค์ มีประโยชน์และได้เรียนรู้ประสบการณ์ใหม่ ๆ
4. เกิดการต่อยอดจากการการทำบุญของประชาชนในพื้นที่

**เป้าหมาย**

ประชาชนในพื้นที่เทศบาลตำบลนาตาล อำเภอท่าคันโท จังหวัดกาฬสินธุ์

**วิธีดำเนินการ**

1. ประชุมคณะทำงานเพื่อวางแผนการดำเนินงานตามโครงการ
2. เสนอโครงการ/กิจกรรม
3. จัดทำแผนตารางและกำหนดการ การทำบุญ
4. จัดทำหนังสือประชาสัมพันธ์ พร้อมเชิญชวนให้ประชาชนในพื้นที่เทศบาลตำบลนาตาลมาร่วมกิจกรรม
5. ปฏิบัติตามโครงการและกิจกรรมที่วางแผนไว้
6. สรุปผลและประเมินผลโครงการ

**สถานที่ดำเนินการ**

ถนนบริเวณสายทางหลวงชนบทชัยศรีสุข (ถนนเส้นหน้าตลาดสด หมู่ที่ ๔,๑๔)

**ระยะเวลาดำเนินการ**

เดือนตุลาคม ๒๕๕๘ ถึงเดือนกันยายน๒๕๕๙

**งบประมาณ**

งบประมาณ ๑๐,๐๐๐ บาท ได้รับการสนับสนุนจากกองทุนหลักประกันสุขภาพท้องถิ่นเทศบาลตำบลนาตาล อำเภอท่าคันโท จังหวัดกาฬสินธุ์

**ผลที่คาดว่าจะได้รับ**

1. ประชาชนในพื้นที่ตำบลนาตาลรักในการทำบุญและตระหนักถึงความสำคัญของวันพระ
2. เกิดจิตสำนึกที่ดีในการทำบุญและเกิดความสามัคคีของประชาชนในพื้นที่
3. ประชาชนในพื้นที่มีส่วนร่วมในการจัดกิจกรรมในท้องถิ่น
4. ปัจจัยต่างๆที่ได้จากการทำบุญสามารถนำไปต่อยอดช่วยเหลือผู้ด้อยโอกาสในชุมชนท้องถิ่น

**สรุปผลการดำเนินงาน**

การดำเนินงานการจัดกิจกรรมโครงการถนนสายบุญตั้งแต่เดือนตุลาคม ๒๕๕๘ ถึงเดือนกันยายน๒๕๕๙ได้จัดกิจกรรมมาทั้งสิ้นจำนวน 10 ครั้ง ตลอดระยะเวลาดำเนินโครงการมีประชาชนเข้าร่วมกิจกรรมประมาณ 3400 คน คิดเป็นร้อยละ 48.57 ของประชากรทั้งหมดในพื้นที่เทศบาลตำบลนาตาล ปัจจัยต่างๆที่ได้จากการบริจาค การทำบุญของประชาชนจำนวนมากส่วนหนึ่งนอกเหนือจากการทำบุญเข้าวัด เช่น เงิน อาหารแห้งเป็นต้น ได้นำไปช่วยเหลือผู้ด้อยโอกาสในพื้นที่จำนวน 48 คน ประชาชนในพื้นที่เทศบาลตำบลนาตาลเข้าร่วมกิจกรรมถนนสายบุญเป็นประจำทุกครั้งที่มีการจัดกิจกรรมจนถึงปัจจุบันและการทำบุญในวันพระใหญ่ในแต่ละเดือนได้กลายเป็นประเพณีทางศาสนาของประชาชนในพื้นที่เทศบาลตำบลนาตาลจนถึงทุกวันนี้